જાપાનની ફુકુશિમા પરમાણુ આફત જેવી પરિસ્થિતિમાં રૉબૉટ કે ડ્રૉન એક માત્ર સલામત પસંદગી આફતને નિવારવા માટે છે. જોકે રૉબોટની સરખામણીએ ડ્રૉનના ફાયદા વધુ છે પરંતુ દરવાજા ખોલવા અને જ્યાં કાટમાળ તૂટી પડ્યો હોય અને ત્યાં ડ્રૉન ઊડી શકે તેમ ન હોય તેવી આફતોની સ્થિતિમાં ડ્રૉન વધુ બળ લગાડી શકતાં નથી. આમ, સરખામણીમાં ચિત્તા-૩ જરૂર પડે માનવ જેવી શક્તિ કલાકો સુધી લગાડી શકે છે. તે કાટમાળ પર ચડી કે તેના પરથી કૂદી શકે છે, તેને બહાર પણ કાઢી શકે છે. ડ્રૉનની સરખામણીએ સાધનો, સ્વિચો, બટનો વગેરેનું નજીકથી નિરીક્ષણ કરવું હોય તો આ રૉબૉટ માટે વધુ સરળ છે. તે તાપમાન માપી શકે છે, રાસાયણિક તત્ત્વો પણ માપી શકે છે, વાલ્વને ખોલી કે બંધ કરી શકે છે.